CELEX: 32014R0001
Language: el
Date: 2013-08-28 00:00:00
Title: Κατ’ εξουσιοδότηση κανονισμός (ΕΕ) αριθ. 1/2014 της Επιτροπής, της 28ης Αυγούστου 2013 , για τη θέσπιση του παραρτήματος III του κανονισμού (ΕΕ) αριθ. 978/2012 του Ευρωπαϊκού Κοινοβουλίου και του Συμβουλίου για την εφαρμογή συστήματος γενικευμένων δασμολογικών προτιμήσεων

4.1.2014   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 1/1
            
         
      ΚΑΤ’ ΕΞΟΥΣΙΟΔΌΤΗΣΗ ΚΑΝΟΝΙΣΜΌΣ (ΕΕ) αριθ. 1/2014 ΤΗΣ ΕΠΙΤΡΟΠΉΣ
   
   της 28ης Αυγούστου 2013
   για τη θέσπιση του παραρτήματος III του κανονισμού (ΕΕ) αριθ. 978/2012 του Ευρωπαϊκού Κοινοβουλίου και του Συμβουλίου για την εφαρμογή συστήματος γενικευμένων δασμολογικών προτιμήσεων
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 207,
   Έχοντας υπόψη τον κανονισμό (EE) αριθ. 978/2012 του Ευρωπαϊκού Κοινοβουλίου και του Συμβουλίου, της 25ης Οκτωβρίου 2012, για την εφαρμογή συστήματος γενικευμένων δασμολογικών προτιμήσεων και την κατάργηση του κανονισμού (ΕΚ) αριθ. 732/2008 (1), και ιδίως το άρθρο 10 παράγραφος 4,
   Εκτιμώντας τα ακόλουθα:
   
               (1)
            
            
               Το άρθρο 9 παράγραφος 1 του κανονισμού (ΕΕ) αριθ. 978/2012 (κανονισμός ΣΓΠ) θεσπίζει ειδικά κριτήρια επιλεξιμότητας για τη χορήγηση δασμολογικών προτιμήσεων στο πλαίσιο του ειδικού καθεστώτος κινήτρων για την αειφόρο ανάπτυξη και τη χρηστή διακυβέρνηση (ΣΓΠ+) στην αιτούσα χώρα. Για το σκοπό αυτό, η χώρα αυτή πρέπει να θεωρείται ευάλωτη. Πρέπει να έχει επικυρώσει όλες τις συμβάσεις που περιλαμβάνονται στο παράρτημα VIII του κανονισμού ΣΓΠ, και στα πλέον πρόσφατα διαθέσιμα συμπεράσματα των οικείων οργάνων παρακολούθησης να μη διαπιστώνεται σοβαρή παράλειψη αποτελεσματικής εφαρμογής οποιασδήποτε από αυτές τις συμβάσεις. Σε σχέση με οποιαδήποτε από τις οικείες συμβάσεις, δεν πρέπει να έχει διατυπώσει επιφύλαξη που να απαγορεύεται από την εν λόγω σύμβαση ή που, για τους αποκλειστικούς σκοπούς του άρθρου 9 του κανονισμού ΣΓΠ, να θεωρείται ασυμβίβαστη με το αντικείμενο και τον σκοπό της σύμβασης. Πρέπει να αποδέχεται χωρίς επιφυλάξεις τις απαιτήσεις υποβολής εκθέσεων που επιβάλλει κάθε σύμβαση, καθώς και τις δεσμεύσεις που αναφέρονται στο άρθρο 9 παράγραφος 1 στοιχεία δ), ε) και στ) του κανονισμού ΣΓΠ.
            
         
               (2)
            
            
               Κάθε αιτούσα χώρα που επιθυμούσε να επωφεληθεί από το ΣΓΠ+ έπρεπε να υποβάλει αίτηση συνοδευόμενη από ολοκληρωμένες πληροφορίες σχετικά με την επικύρωση των σχετικών συμβάσεων, τις επιφυλάξεις της και τις ενστάσεις προς αυτές τις επιφυλάξεις που είχαν διατυπωθεί από άλλα ενδιαφερόμενα μέρη σε ό,τι αφορά τη σύμβαση και τις δεσμεύσεις που αυτή συνεπάγεται.
            
         
               (3)
            
            
               Η Επιτροπή έλαβε αιτήσεις από την Αρμενία, τη Βολιβία, το Πράσινο Ακρωτήριο, την Κόστα Ρίκα, τον Ισημερινό, τη Γεωργία, τη Μογγολία, το Πακιστάν, την Παραγουάη και το Περού.
            
         
               (4)
            
            
               Η Επιτροπή έχει τη δυνατότητα να εγκρίνει μια κατ’ εξουσιοδότηση πράξη σύμφωνα με το άρθρο 290 ΣΛΕΕ για τη θέσπιση του παραρτήματος III προκειμένου να χορηγήσει το ΣΓΠ+, προσθέτοντας την αιτούσα χώρα στον κατάλογο των δικαιούχων χωρών του ΣΓΠ+.
            
         
               (5)
            
            
               Η Επιτροπή έχει εξετάσει τις αιτήσεις που υποβλήθηκαν σύμφωνα με τις διατάξεις του άρθρου 10 παράγραφος 1 του κανονισμού ΣΓΠ, και έχει καταρτίσει τον τελικό κατάλογο των δικαιούχων χωρών του ΣΓΠ+ που πληρούν τα σχετικά κριτήρια. Ως εκ τούτου, θα πρέπει να χορηγηθεί το ΣΓΠ+ στις εν λόγω χώρες από την 1η Ιανουαρίου 2014,
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Θεσπίζεται το παράρτημα III του κανονισμού (ΕΕ) αριθ. 978/2012, σύμφωνα με το παράρτημα του παρόντος κανονισμού.
   Άρθρο 2
   Ο παρών κανονισμός αρχίζει να ισχύει την επομένη της δημοσίευσής του στην Επίσημη Εφημερίδα της Ευρωπαϊκής Ένωσης.
   Εφαρμόζεται από την 1η Ιανουαρίου 2014.
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 28 Αυγούστου 2013.
      
         
            Για την Επιτροπή
         
         
            Ο Πρόεδρος
         
         José Manuel BARROSO
         
      
   
   
      (1)  ΕΕ L 303 της 31.10.2012, σ. 1.
   
      ΠΑΡΑΡΤΗΜΑ
      
         
            «ΠΑΡΑΡΤΗΜΑ III
            
               Δικαιούχοι χώρες
                (1)
               του ειδικού καθεστώτος κινήτρων για την αειφόρο ανάπτυξη και τη χρηστή διακυβέρνηση που αναφέρεται στο άρθρο 1 παράγραφος 2 στοιχείο β)
            
            
                        Στήλη A
                     
                     
                        :
                     
                     
                        αλφαβητικός κωδικός σύμφωνα με την ονοματολογία των χωρών και εδαφών για τις στατιστικές εξωτερικού εμπορίου της Ένωσης
                     
                  
                        Στήλη B
                     
                     
                        :
                     
                     
                        όνομα
                     
                  
                        A
                     
                     
                        B
                     
                  
                        AM
                     
                     
                        Αρμενία
                     
                  
                        BO
                     
                     
                        Βολιβία
                     
                  
                        CR
                     
                     
                        Κόστα Ρίκα
                     
                  
                        CV
                     
                     
                        Πράσινο Ακρωτήριο
                     
                  
                        EC
                     
                     
                        Ισημερινός
                     
                  
                        GE
                     
                     
                        Γεωργία
                     
                  
                        MN
                     
                     
                        Μογγολία
                     
                  
                        PE
                     
                     
                        Περού
                     
                  
                        PK
                     
                     
                        Πακιστάν
                     
                  
                        PY
                     
                     
                        Παραγουάη
                     
                  
               Δικαιούχοι χώρες του ειδικού καθεστώτος κινήτρων για την αειφόρο ανάπτυξη και τη χρηστή διακυβέρνηση που αναφέρεται στο άρθρο 1 παράγραφος 2 στοιχείο β) για τις οποίες έχει ανασταλεί προσωρινά η εφαρμογή του εν λόγω καθεστώτος, όσον αφορά το σύνολο η συγκεκριμένα προϊόντα που προέρχονται από αυτές τις χώρες
            
            
                        Στήλη A
                     
                     
                        :
                     
                     
                        αλφαβητικός κωδικός σύμφωνα με την ονοματολογία των χωρών και εδαφών για τις στατιστικές εξωτερικού εμπορίου της Ένωσης
                     
                  
                        Στήλη B
                     
                     
                        :
                     
                     
                        όνομα
                     
                  
                        A
                     
                     
                        B
                     
                  
                         
                     
                     
                         
                     
                  
      
      
         (1)  Ο παρών κατάλογος περιλαμβάνει χώρες για τις οποίες ενδέχεται να έχουν ανασταλεί προσωρινά ή πλήρως οι προτιμήσεις. Η Επιτροπή ή οι αρμόδιες αρχές της οικείας χώρας είναι σε θέση να παρέχουν επικαιροποιημένο κατάλογο.».